laion/Wikipedia-Exotic huggingface dataset:
קטלינה דה אראוסו

קטלינה דה אראוסו (בספרדית: Catalina de Erauso‏; 1592, סן סבסטיאן - 1650, קואטלאשטלה (Cuetlaxtla), ספרד החדשה) הייתה דמות אגדתית למחצה בארץ הבסקים, ספרד ובאמריקה הספרדית במחצית הראשונה של המאה ה-17. דה אראוסו נשאה מספר שמות בדויים, ונודעה בכינוי La Monja Alférez, קרי הנזירה הסגמ"ית. כשמלאו לקטלינה ארבע שנים היא הוכנסה למנזר בעיר הולדתה בציפייה שתהפוך לנזירה, אולם בטרם נדרה את נדריה, עזבה את המנזר בגיל 15 לאחר שהוכתה בשעת מריבה עם נזירה טירונית בגינה נכלאה בתאה. בצאתה לעולם הגדול, בו התנהלה לראשונה בחייה, עטתה קטלינה מלבושי גבר, קיצרה את שערה, ואימצה לה מספר שמות גבריים בהם פדרו דה אוריבה, פרנסיסקו דה לויולה, אלונסו דיאס, רמירס דה גוסמאן, ואנטוניו דה אראוסו. מסן סבסטיאן יצאה קטלינה לואיאדוליד ובילבאו, ומשם הדרימה לסנלוקר דה ברמדה, ממנה הפליגה לעולם החדש. בהגיעה לפרו (דהיום) התגייסה קטלינה כחייל--משלח ידם של אביה ואחיה גם כן--ושרתה תחת מפקדים שונים. בשנת 1619 לקחה דה אראוסו חלק במלחמת האראוקו כנגד בני המפוצ'ה בדרום אמריקה הספרדית וצ'ילה דהיום מבלי לגלות את מינה. דה אראוסו נהנתה ממוניטין של אומץ לב ומיומנות גבוהה בשימוש בכלי נשק שהביאו לקידומה לדרגת קצונה זוטרה (alférez). לאחר שנפצעה אנושות באחד הקרבות גילתה קתלינה את מינה בוידוי על ערש דווי. אף על פי כן החלימה קטלינה לאחר כארבעה חודשים ועברה לאואמנגה. בשנת 1623 נעצרה דה אראוסו באואמנגה בשל סכסוך, ועל מנת להימנע מביצוע גזר דינה ביקשה את חמלתו של הגמון נוסף, וחשפה בפניו את זהותה. לאחר שמינה, כמו גם בתוליה נמצאו תואמים את טענתה, זכתה דה אראוסו להגנת ההגמון, ששלח אותה לספרד בשנת 1624. דה אראוסו התקבלה בידי פליפה הרביעי, מלך ספרד, שהתיר לה להמשיך ולשאת בדרגתה הצבאית ולעשות שימוש בשמה הגברי, וכינה אותה "הנזירה הסג"מית". שמעה של דה אראוסו ועלילותיה נודעו ברחבי אירופה, וכאשר תרה באיטליה וברומא, קיבל אותה האפיפיור אורבנוס השמיני, שהתיר לה ללבוש בגדי גברים. בשנת 1625 חואן פרס דה מונטאלבן כתב מחזה Comedia famosa de la Monja Alferez על חייה. בשנת 1630 עזבה קאלינה את ספרד ועברה לספרד החדשה, והייתה לבעלת עסק להעברת מטען בין מקסיקו סיטי ווראקרוס על גבי אתונות. בשנת 1650 נפטרה דה אראוסו. דה אראוסו כתבה, או הכתיבה, את זכרונותיה, שראו אור רק בשנת 1829 בפריז ותורגמו לשפות אחדות. פרשת חייה שימשה מקור השראה למספר יצירות ספרותיות. * Eva Mendieta, In Search of Catalina de Erauso: The National and sexual Identity of the Lietenant Nun, Univ. of Nevada, Reno, 2009 מדיה וקבצים בנושא קטלינה דה אראוסו בוויקישיתוף קטלינה דה אראוסו, "סיפורה של הנזירה הסג"מית" (אוטוביוגרפיה) באתר ספריית סרוונטס (בספרדית) כתבי קטלינה דה אראוסו בפרויקט גוטנברג (באנגלית)
אסונאנס

אסונאנס (בעברית: חרוז תנועה; באנגלית: assonance - מלטינית: adsonare, להשיב לצליל בצליל) בתורת השירה, הוא מצלול או אמצעי ספרותי אמנותי המאופיין בחזרה של אותו הגה תנועתי מוטעם במילים סמוכות או קרובות בתוך משפט או טור של שיר. אסונאנס נקרא גם "חרוז תנועה".. למשל "רשף - רגב" "רוח - פרוע". במובן רחב, האסונאנס הוא חזרה של תנועה או מספר תנועות בתוך טור של שיר או בתוך משפט. במובן רחב עוד יותר - אסונאנס הוא סוג של חריזה בלתי מדויקת, החריזה האסוננטית - שבה התנועות המוטעמות והתנועות הבאות אחריהן הנמצאות בסוף הטורים חוזרות על עצמן, בעוד שהעיצורים שלאחריהן אינם זהים. כמו באליטרציה התוצאה המבוקשת היא הבלטת צליליות ועל ידי כך הדגשה של רגש או תכונה של אמירה. האסונאנס שואף להרמוניה אימיטטיבית (חקיינית), ועל ידי כך, בדומה לאליטרציה, מתקרב לאונומטופאה. ניתן להבחין בין: אסונאנס מטרי - בחריזה אסונאנס הרמוני - מחוץ לשירה כמו כן: אסונאנס פשוט - עם חזרה של תנועות סמוכות אסונאנס טוני - עם חזרה של התנועה המוטעמת בלבד אסונאנס אטוני -עם חזרה של אותה תנועה לא מוטעמת מקרה חריג: קונסוננס טוני (אסוננס קונסוננטי) המשלב אסוננס עם קונסוננס - עם חזרה של עיצור ותנועה לא מוטעמת זהים האסונאנס שימש לשירה העתיקה הפרובנסאלית, הצרפתית, הפורטוגזית, הספרדית, הקלטית והגרמנית. למשל הבתים בשירת רולאן, הקרויים "לאסות" (lasses) היו תכופות מתאפיינים באסונאנסים, כך גם שירי טרובדורים וטרוברים. האסונאנס והחריזה האסוננטית מצויים בשירים עממיים ובפתגמים ואמרות שפר בארצות רבות. השירה במאה ה-19 ואחר כך במאה ה-20 אימצה גם היא לעיתים קרובות את האסונאנסים במקום החריזה הרגילה. האסונאנסים בשימוש תכוף גם בפרסומות בימינו. הם מצאו עדנה מחודשת בשירת הראפ. עזריאל אוכמני - תכנים וצורות, לקסיקון מונחים ספרותיים, מהדורה ערוכה מחדש ומורחבת, ספרית הפועלים, תל אביב, 1992. (הספר בקטלוג ULI) Percy G.Adams, The Historical Importance of Assonance to Poets ,Publications of the Modern Language Association of America (PMLA) 88, 1973, 8-18. Mihaela Popescu, Dicţionar de stilistică, Editura All, Bucureşti, 2002. אשר ריבלין - מונחון לספרות, 1978 דקדוק איטלקי ברשת - מאת רוברטה וולפי (באיטלקית) אסונאנס, באתר אנציקלופדיה בריטניקה (באנגלית) חֲרוּז תְּנוּעָה במילון ספרות: שירה (תשס"ח), באתר האקדמיה ללשון העברית ע. אוכמני - ע' 65 אשר ריבלין עמ' 63 M.Popescu p.45 Roberta Volpi דקדוק איטלקי אוכמני, שם ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
מידוויי

האם התכוונתם ל... אטול מידוויי – טריטוריה של ארצות הברית באוקיינוס השקט קרב מידוויי – קרב ימי מכריע שהתרחש בקרבת אטול מידווי ב-1942, כחלק מהמערכה באסיה ובאוקיינוס השקט במלחמת העולם השנייה מידוויי (סרט, 1976) – סרט קולנוע משנת 1976 על הפשיטה של דוליטל וקרב מידוויי הקרב על מידוויי (סרט, 2019) – סרט קולנוע משנת 2019 בבימויו של רולנד אמריך על המתקפה על פרל הארבור ועל קרב מידוויי מידוויי (CV-41) – נושאת מטוסים ששירתה בצי האמריקאי והייתה המובילה בסדרה נושאות המטוסים מסדרת מידוויי
ישי דותן

ישי דותן (נולד בשנת 1946) הוא קצין צה"ל בדימוס בדרגת תת-אלוף, כיהן כקצין הנדסה ראשי וראש מטה פיקוד העורף. בעל עיטור המופת על פועלו במלחמת יום הכיפורים. ישי דותן נולד בקיבוץ יד מרדכי בשנת 1946. הוא התגייס לצה"ל באוגוסט 1964 ושירת בחיל ההנדסה הקרבית, הוא השתחרר ב-1967 אך גויס למילואים כבר במאי אותה שנה, ערב מלחמת ששת הימים. במהלך המלחמה שירת ביחידה לסילוק פצצות. במרץ 1968 התגייס מחדש, היה שותף בהקמת מערך הצליחה בצה"ל ושירת כמפקד פלוגה בגדוד 605, גדוד הצליחה הראשון. ב-1971 יצא ללימודי הנדסת מכונות בפקולטה להנדסת מכונות בטכניון. בפרוץ מלחמת יום הכיפורים שהה בחופשה באיטליה ולאחר יומיים טס חזרה לישראל. הוא הוצב כסגן מפקד גדוד 630, גדוד צליחה במילואים שפעל בסיני ויחד עמו פעל לרכז את אמצעי הצליחה, דוברות וגשר הגלילים. במבצע אבירי לב לצליחת תעלת סואץ הקים גשר דוברות וסייע בהצבת גשר הגלילים, הוא התנדב לעמוד בראש גדוד 601, גדוד הנדסה סדיר שמפקדיו נפגעו. לאחר המלחמה עוטר בעיטור המופת. בתיאור המעשה נכתב: סא"ל ישי דותן ששימש כ-סמג"ד גדוד-הנדסה, שהה עם יחידתו באזור הצליחה כל משך הצליחה והקמת הגשרים. הוא שימש מופת לאנשיו באומץ-לבו, כשהוא מבצע את עבודת הקמת הגשרים, חילוץ הרכב וחילוץ הפצועים - וכל זאת תחת הפגזות קשות. הוא התנדב להישאר בראש-הגשר, גם כשהוחלף הגדוד שלו. בכך גילה אומץ-לב, קור-רוח, דבקות במשימה וכושר-מנהיגות למופת. על מעשה זה הוענק לו : עיטור המופת אייר תשל"ה מאי 1975, מרדכי גור, רב אלוף, ראש המטה הכללי — אתר בעוז רוחם לאחר המלחמה עסק בשיקום מערך הצליחה. בהמשך הקריירה הצבאית שלו שירת כמפקד גדוד, קצין האג"ם של חיל ההנדסה, קצין הנדסה של פיקוד הצפון בתקופת מלחמת לבנון, מפקד בית הספר להנדסה צבאית, קצין הנדסה ראשי בשנים 1989 עד 1992 ובתקופת מלחמת המפרץ וראש מטה פיקוד העורף. השתחרר משירות הקבע ב-1995. לאחר שחרורו עבד בחברת אמדוקס כסמנכ"ל משאבי אנוש במשך שנתיים וכסמנכ"ל תפעול במשך 5 שנים. ב-2002 מונה למנכ"ל נת"ע - נתיבי תחבורה עירוניים. הוא כיהן בתפקיד עד התפטרותו ביוני 2010. עמד בראש ועדת החקירה לבדיקת קריסת אחת מקורות הבטון בגשר מחלף שפירים. ב-1997 עמד בראש ועדה ציבורית לבחינת הכשל שגרם להתמוטטות גשר מעל נחל הירקון שהוביל לאסון המכביה. ב-2012 נבחר לעמוד בראש עמותת חיל ההנדסה. בכהונתו הוגברה הפעילות בעמותה ובשנים 2017–2018 נחנך "שביל המורשת" באתר ההנצחה החילי במשמר דוד ויצא לאור ספר מורשת: ראשונים תמיד: מורשת חיל ההנדסה הקרבית המסכם את תולדות חיל ההנדסה. דותן בעל תואר מהנדס מכונות מהטכניון ותואר MBA מאוניברסיטת תל אביב. בתו היא השחקנית והזמרת רוני דותן. מדיה וקבצים בנושא ישי דותן בוויקישיתוף ישי דותן, אתר חיל ההנדסה הקרבית ישי דותן, באתר הגבורה עיטור המופת שהוענק לישי דותן, באתר "בעוז רוחם" של אגף כוח האדם בצה"ל יעקב בר-און, ‏גשר הגלילים והמנהרות: קצין ההנדסה ממלחמת יום הכיפורים בשיחה עם קצין ההנדסה הנוכחי, באתר מעריב אונליין, 4 באוקטובר 2018 עתי"ם, ימונה היום לקצין הנדסה ראשי, באתר חדשות, ‏14 באפריל 1989 ירעידת אדמה באמדוקס: 5 בכירים עזבו את החברה; החלו פיטורי 900 עובדים, באתר גלובס, 8 ביולי 2002 עמירם ברקת, ‏ישי דותן, מנכ"ל חברת נתיבי תחבורה עירוניים - התפטר, באתר גלובס, 24 ביוני 2010 [1]
מינקת רבקה

האם התכוונתם ל... דבורה (מינקת רבקה) – דמות מקראית "מינקת רבקה" - ספר מאת רבקה טיקטינר
השקה

האם התכוונתם ל... השקה (מוצר) – אחד התהליכים בקידום מכירות השקה (הלכה) – בהלכות מקווה: דרך להכשיר מים שנשאבו, על ידי חיבורם למי גשמים השקה (אונייה) – שלב חשוב בהשלמת בניית אונייה חיבור במתמטיקה (באנגלית ובשפות נוספות - Tangent) משיק – ישר העובר דרך נקודה על עקומה, בכיוון זהה לכיוון העקומה באותה נקודה משיק אנכי – ישר העובר דרך נקודה על עקומה, בכיוון אנכי לכיוון העקומה באותה נקודה אנסטומוזה - במדעים שונים: חיבורם מחדש של שני אפיקים אשר התפצלו מענף משותף השקה (ביולוגיה) – חיבור בין כלי דם, לולאות במעי ועוד. גם באבולוציה: יצירת מינים חדשים ממינים שונים שהתפצלו בעבר מאב קדמון משותף. השקה (גאולוגיה) – התפצלות והתחברות מחדש של רצועות קוורץ, תופעה אשר מיוחסת לגזירה באזורי התמרה השקה (גאוגרפיה) – נהרות המורכבים ממספר ערוצים שמתפצלים ומתחברים
המכון ללימודים פלסטיניים בביירות

המכון ללימודים פלסטיניים בביירות (בערבית: مؤسسة الدراسات الفلسطينية) הוא מכון מחקר אשר הוקם בשנת 1963 העוסק בלימודים פלסטיניים – היסטוריה, תרבות, פולקלור וספרות פלסטינית. זהו מכון פרטי ועצמאי, אשר אינו משויך לגוף פוליטי או מדיני כלשהו, ומנוהל על ידי ועד המורכב מאקדמאים ואנשי עסקים. בתחילת שנות השישים הוקם המכון על ידי מספר אינטלקטואלים פלסטינים, אשר חלקם לימדו באוניברסיטה האמריקנית בביירות, בהם בורהן דג'אני, וליד ח'אלדי, קונסטנטין זורייק, פרופסור נביע אמין פאריס ואחרים. את המימון קיבלו ממספר אנשי עסקים, בהם חסיב סבאג. בשנת 1982 פתח המכון שלוחה בוושינגטון די. סי., וכן הוא מחזיק בשלוחות בפריז ובלונדון. בספטמבר 1994 פתח המכון שלוחה עצמאית במזרח ירושלים. בין השנים 1984 ל-2001 שימש ההיסטוריון פיליפ מאטר כמנהל המכון. משנת 1971 מוציא לאור המכון את כתב העת האקדמי Journal of Palestine Studies. כמו כן מוציא לאור המכון ספרים ועורך תרגומים של ספרות ועיתונות עברית לערבית. אתר האינטרנט הרשמי של המכון ללימודים פלסטיניים בביירות
איאן הרדינג

איאן הרדינג (באנגלית: Ian Harding; נולד ב-16 בספטמבר 1986) הוא שחקן אמריקאי. ידוע בעיקר בזכות משחקו בסדרת הנוער "שקרניות קטנות" כעזרא פיץ. איאן הרדינג נולד בהיידלברג שבגרמניה למשפחת אנשי צבא, ומספר שנים לאחר מכן משפחתו עברה לווירג'יניה שבארצות הברית. הרדינג הצטרף למועדון הדרמה בבית הספר התיכון. הוא למד משחק באוניברסיטת קרנגי מלון. בין השנים 2010–2017 גילם הרדינג בסדרה "שקרניות קטנות" את תפקיד עזרא פיץ - מורה לספרות המתאהב באחת מתלמידותיו. באוקטובר 2024, פורסם כי הרדינג יככב בסדרה "Ripple" של הולמרק+. עלילת הסדרה מתרחשת בניו יורק ועוקבת אחרי ארבעה זרים – וולטר, קריס, נייט ואריה – שחייהם משתלבים באופן מקרי. שקרניות קטנות מדיה וקבצים בנושא איאן הרדינג בוויקישיתוף איאן הרדינג, ברשת החברתית אקס (טוויטר) איאן הרדינג, במסד הנתונים הקולנועיים IMDb (באנגלית) איאן הרדינג, באתר AllMovie (באנגלית) איאן הרדינג, במסד הנתונים הקולנועיים KinoPoisk (ברוסית) Nellie Andreeva,Denise Petski, ‘Ripple’: Frankie Faison, Julia Chan, Ian Harding & Sydney Agudong Lead Cast Of Hallmark+ Series, Deadline Hollywood, ‏2 October 2024
שקד (יישוב)

שקד היא התנחלות ויישוב קהילתי חילוני בגוש שקד שבצפון השומרון. ביישוב גרות 270 משפחות. היישוב הוקם בשנת 1981 על ידי משקי חרות בית"ר. שמו נקבע בשל עצי השקד הגדלים בארץ ישראל. קודם קביעת שמו היישוב נקרא בשמות הזמניים ריחן ג' וחיננית ב'. הגישה ליישוב היא מכביש 65 (נחל עירון), דרך כביש 6513 סמוך ליישוב קציר (או על 6535 דרך מי עמי) לכיוון מזרח ולכביש 6235. היישוב מצוי על רמה באזור הררי בגובה 436 מ' מעל פני הים. משקד ניתן לצפות אל השמורה הגדולה "יער ריחן" 2 ק"מ ממערב. פחות מק"מ צפונה לו שוכן היישוב חיננית והתנחלויות נוספות בגושי יישובי שקד בהם טל מנשה וריחן. יישובים פלסטינים סמוכים הם טורה אל-גרביה מדרום וערקה ונזלת זיד ממזרח. פועלים ביישוב מעון, שני גני ילדים, בריכת שחייה, ספריה, מכולת, מקווה טהרה, שני בתי כנסת, מעו"ז של תנועת הנוער בית"ר ומספר עסקים זעירים. בצמוד למזרח היישוב מצוי אזור התעשייה שח"ק, ובית הספר היסודי "עומר". תחבורה ציבורית חברת "תנופה" מפעילה שני קווים ביישוב. קו 25 משקד לחירש וקו 26 משקד לחדרה. קו 25 נוסע משקד לחריש, דרך כל ישוביי הגוש (כולל ריחן). קו 26 נוסע משקד לחדרה ועובר בכל ישובי הגוש (כולל ריחן) ועובר גם בקציר, מספר תחנות בכביש 65 ובחדרה. שני הקווים דו-כיווניים. מדיה וקבצים בנושא שקד בוויקישיתוף שקד, באתר מועצה אזורית שומרון תמונות מהיישוב שקד חוגג 30 שנה, גיליון לרגל 30 לשקד אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 לפי אתר היישוב חנה ביתן, מקורות שמות היישובים בישראל, עמ' 135 (110 צבי אילן, ארץ חמדה: אבני אית"ן, דבר, 30 בינואר 1981
קליפורד הכלב האדום

קליפורד הכלב האדום (באנגלית: Clifford the Big Red Dog, "קליפורד הכלב הגדול והאדום") היא סדרת ספרי ילדים אמריקאית מאת נורמן ברידוול שיצאה לאור לראשונה בשנת 1963. הספרים עוסקים בכלב אדום, הקטן מכל אחיו, שנבחר על ידי ילדה בשם אמילי אליזבת כמתנה ליום הולדתה. איש לא ציפה שגודלו של קליפורד ישתנה, אך כתוצאה מהאהבה שלה זכה מאמילי החל קליפורד לצמוח לגובה של 7.6 מטרים, ומשפחת הווארד נאלצה לעבור לשטחים הפתוחים של איי-ברידוול. לימים עובדה הסדרה לסדרת טלוויזיה ששודרה בארצות הברית בערוץ PBS Kids ובישראל בערוץ הופ!. תחילה עסקה הסדרה בכלב קליפורד בהיותו כלב גדל-ממדים, ולאחר הפסקה של כשנה וחצי הוחזרה הסדרה בעונה חדשה, בה מוצג קליפורד בתור גור קטן, בנוסף, כל חבריו ורוב מוחלט של דמויות מהעונה הקודמת לא הופיעו. בהמשך, בשנת 2004, הופץ הסרט "ההרפתקה הגדולה של קליפורד" המבוסס על הסדרה. בשנת 2019 הופקה סדרת אתחול בעלת אותו שם. בשנת 2021 יצא סרט קולנוע לייב אקשן בשם "קליפורד הכלב האדום הגדול" המבוסס על סדרת הספרים. קליפורד - הכלב האדום הגדול, נדיב מאוד, מוערך ועוזר, בעל לב טוב, לפעמים מסתבך בצרות בגלל גודלו ולפעמים מתפתה לעשות שטויות עם חבריו (קליאו וטיבון, וחברים אחרים שפוגש בדרך). דמות זו מבוססת על חברו הדמיוני של הכותב. אמילי אליזבת האוורד - חברתו והבעלים של קליפורד, נחמדה ידידותית ואוהבת, בת 10, המחליקה הכי טובה באי ואוהבת כדורגל. הדמות אמילי נקראה על שם אמילי הווארד בתו של כותב הסדרה. קלאו - כלבה מסוג פודל. אנרגטית, אגואיסטית, עושה צרות לפעמים כשהיא לא אומרת את האמת אבל תמיד נשארת נאמנה לחברים. במשחקי הדמיון שהיא משחקת עם קליפורד וטיבון היא קוראת לעצמה "פלאפי רעת פנים" אחת החברות של קליפורד, לבעלים שלה קוראים 'גברת דילר'. טיבון - בולדוג גדול ושמנמן שאוהב לאכול, הוא ביישן, וזהיר ואוהב להעמיד פנים שהוא סופר טיבון, גיבור הגלימה. אחד החברים של קליפורד. לבעלים שלו קוראים שריף לואיס. המבורגר - חבר ותיק של טיבון, עזב את האי לפני הגעתו של קליפורד. קייסי - כלב מסוג בייגל בעל 3 רגליים, מאומן לעזור לגברת יאנג (אמא של הבעלים שלו). הבעלים שלו הוא ברונו. מק - (מקיאוולי) כלב בעל אגו רב, חבר של קליפורד, קליאו וטיבון. מימי - כלבה מסוג ספנייל, לפעמים מבקרת באי, והיא הכלבה שטיבון דלוק עליה. צ'רלי - החבר הכי טוב של אמילי, שחקן הכדורגל הכי טוב בקבוצת הכדורגל "ציפורי-בירדוול" (קבוצת הכדורגל של בית הספר) הוא גר על סירה עם אביו, שבבעלותו מסעדה. ג'טה - הבעלים של מק. עשירה, מאוד מרוכזת בעצמה, חברה של אמילי אליזבת, לעיתים קרובות לא אכפת לה בכלל מרגשות של אחרים. היא לעיתים מתחרה בתחרות כישרונות במצעדים, לפעמים היא טובה יותר מכולם אך לפעמים מוצאת את עצמה מושפלת כשהיא שואפת גבוה ידי. אמא של ג'טה היא בעלת אחת החנויות באי ולעיתים מוצאת את עצמה אדישה להתנהגותה האנוכית של בתה ג'טה. מר ביקמן - שכנה של אמילי אליזבת. לא אוהב את הנוכחות של קליפורד בגינתו בגלל שהוא הורס לו את הפרחים. לעיתים עוזר להם. יש לו אחיינית זמרת, שהיא מושא הערצתם של אמילי וחבריה. מדיה וקבצים בנושא קליפורד הכלב האדום בוויקישיתוף קליפורד - האתר הרשמי, באתר PBS Kids
רב פנחס

רב פנחס היה אמורא בבלי בדור החמישי. רב פנחס מוסר תורה פעמים רבות בשם רבא. יש להבדיל בינו לבין אמורא ירושלמי "ר' פנחס" (ככל הנראה רבי פנחס). בתלמוד בבלי מוזכר ר' פנחס אך לא ידוע למי הכוונה. כמו כן מוזכר אמורא בשם רב הונא בריה דרב פנחס, ייתכן שהיה בנו. הרב אהרן הימן, "רב פנחס", תולדות תנאים ואמוראים, לונדון, תר"ע, חלק ג, עמודים 1011-1012, באתר היברובוקס ראה אודותיו במאמרו של היימן. תלמוד בבלי, מסכת מועד קטן, דף י"ד, עמוד א'. מוזכר בתלמוד בבלי, מסכת מועד קטן, דף ט"ו, עמוד ב'. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אפרסק פיתה

אפרסק פיתה (שם מדעי: Prunus persica var. platycarpa) הוא מין של עץ פרי גלעיני ממשפחת הוורדיים, המשתייך לסוג פרוּנוּס. מקור הפרי בסין, שם הוא מצוין בסיפורי עם שונים. למערב הגיע הפרי לראשונה בשנת 1871, לארצות הברית. בישראל הזן הושבח על ידי פירות בן דור מיסוד המעלה וקיבל את שמו בשל צורתו הפחוסה. תהליך המחקר והפיתוח ארך כ-20 שנה, ובתוכנית ההשבחה של הפרי הושם דגש בעיקר על טעמו. בתהליך הפיתוח נעשתה התאמה לטעמם של הצרכנים במדינות השונות. כך למשל, הצרכן באנגליה מעדיף זנים מיציים (מילטינג) ואילו בישראל ובמדינות המזרח מועדפים זנים קשיחים יותר. מדיה וקבצים בנושא אפרסק פיתה בוויקישיתוף אפרסק פיתה, באתר NCBI (באנגלית) אפרסק פיתה, באתר GBIF (באנגלית) אלי אשכנזי, חדש על המדף: "שיני כריש" ו"אפרסק פיתה", באתר הארץ, 18 בספטמבר 2006
חומר סיכה

חומר סִיכָה או לוּבּ (מאנגלית: lube, קיצור למילה לוּבּריקנט, lubricant) הוא חומר המפחית את החיכוך בין איברי גוף שונים או בין איברי גוף לחפצים שונים. נעשה שימוש בחומרי סיכה בזמן קיום יחסי מין (כמו חדירה או אוננות) לשם הפחתת החיכוך שבין הפין, הנרתיק, פי הטבעת או חלקי גוף אחרים וכן בתהליכים רפואיים בהם מחדירים מכשור רפואי אל תוך הגוף. לחומרי סיכה שימושים שונים: רפואה - בתחום הרפואה, חומרי סיכה משמשים לצורך בדיקות גינקולוגיות, בדיקה רקטלית דיגיטלית, החדרת קטטר, חוקן ומדחום רקטלי. יחסי מין - שימוש בחומר סיכה במהלך יחסי מין נעשה לרוב כדי להקל על החדירה ולהפחית את הכאב במהלך הפעילות המינית. אצל נשים הנרתיק יוצר חומר סיכה טבעי, אך לעיתים הן חוות יובש בנרתיק ולפעמים הכמות לא מספיקה. אצל גברים העורלה מפרישה סמגמה המשמשת בין היתר גם כחומר סיכה טבעי. בחדירה אנאלית דרוש חומר סיכה משום שבפי הטבעת אין סיכוך טבעי מספיק לצורך חדירה. אוננות - בקרב נשים קיים סיכוי שחומר הסיכוך הטבעי לא יספיק בזמן הפעילות. אצל גברים נעשה שימוש בחומר סיכה כדי למנוע פציעות הקשורות לחיכוך ועיסוי איבר מינם. קיימים חומרי סיכה מסוגים שונים אשר לרוב מובחנים על ידי החומר עליו מתבססים: חומרי סיכה על בסיס מים - חומר סיכה על בסיס מים מכיל שמנים הנמסים במים והוא חומר הסיכה הנפוץ ביותר בשוק. בעבר התמיסה כללה תאית מסוג צלולוזה או גליצרין אולם בשל נשים עם עור רגיש ודלקת בנרתיק, שסיכה מבוססת גליצרין עשויה להחמיר את הזיהום, הוסיפו בהמשך לתמיסה חומרים נוספים לצורך מריחה ומניעת זיהומים. חומרי סיכה על בסיס שמן - חומרי סיכה מלאכותיים אלו מבוססי פטרוליום (נפט) כגון וזלין מגבירים את הסבירות לקריעתם או להחלקתם של קונדומים העשויים מלטקס. על כן חומר סיכה זה מתאים למקרים בהם אין צורך בשימוש בקונדום. חומרי סיכה על בסיס סיליקון - חומרי סיכה על בסיס סיליקון ייחודיים בכך שאינם נספגים בעור ושימושיים לאורך זמן רב יותר לעומת חומרי סיכה המבוססים על מים או שמן. אולם, לא כל החומרים המבוססים על סיליקון ניתנים לשימוש עם קונדומים עשויים לטקס או אביזרי מין. מדיה וקבצים בנושא חומר סיכה בוויקישיתוף הוועד למלחמה באיידס, שאלות ותשובות
נימבורק (כדורסל)

מועדון הכדורסל נימבורק (בצ'כית: ČEZ Basketball Nymburk), היא קבוצת כדורסל צ'כית מהעיר נימבורק, המשחקת בליגת העל הצ'כית וביורופקאפ. מ-2004 ועד 2022 זכתה ברציפות בתואר אלופת צ'כיה בכדורסל, ב-2023 הפסידה את התואר לאופבה, ב-2024 זכתה באליפות. קבוצת הכדורסל של נימבורק הוקמה בשנת 1930, אך עלתה לגדולה רק בתחילת שנות ה-2000. החל מעונת 2000/01 הקבוצה משתתפת בליגה הבכירה. ועונה לאחר מכן, התחילה ברצף של אליפויות וגביעים. הקבוצה משתתפת בגביעי אירופה השונים החל מעונת 2002/03. שיחקה בין היתר ביורופליג, גביע יול"ב והיורוקאפ, בו הגיעה בעונת 2009/10 עד לשלב רבע הגמר והפסידה לקבוצת בילבאו באסקט. בעונת 2010/11 השתתפה הקבוצה במסגרת הליגה האדריאטית. בעונת 2011/12 תחל להשתתף במסגרת הליגה המאוחדת של VTB. האולם הביתי של הקבוצה הוא מסטסקה (1200 מקומות), שנמצא בעיר נימבורק. אך במשחקים בינלאומיים הקבוצה עוברת לשחק בČEZ ארנה (10,300 מקומות), שנמצא בעיר פרדוביצה, במרחק של 70 ק"מ מנימבורק. בעונת 2017 הקבוצה זכתה בדאבל ושחקן הקבוצה קנדריק ריי זכה בתואר השחקן במצטיין של העונה. את הקבוצה אימנו מולי קצורין (2006 עד 2010), רונן גינזבורג (2011 עד 2013 ו-2015 עד 2017) ואורן עמיאל (2017 עד 2021). הליגה הצ'כית: אליפות (18): 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2024 הגביע הצ'כי: זכייה (15): 2004, 2005, 2007, 2008, 2009, 2010, 2011, 2012, 2013, 2014, 2017, 2018, 2019, 2020, 2021 מדיה וקבצים בנושא נימבורק בוויקישיתוף אתר האינטרנט הרשמי של נימבורק
פרויקט סטיב

פרויקט סטיב הוא רשימה של מדענים בעלי השם הפרטי "סטיב" (והטיותיו-סטיבן, סטפן וכדומה), ש"תומכים באבולוציה". הפרויקט נוצר על ידי המרכז הלאומי לחינוך מדעי כפארודיה על עצומות בריאתניות כגון "מחלוקת מדעית עם דרוויניזם". השם "סטיב" נבחר כמחווה לסטיבן ג'יי גולד. מספר המדענים ברשימה, נכון ל-2024, הוא 1,493. מכיוון שלאחוז אחד מהאמריקאים קוראים סטיבן, המספר משקף בערך 100,000 מדענים שתומכים באבולוציה. אבולוציה היא עיקרון חיוני, המאחד של כל מדעי הביולוגיה. ראיות מדעיות תומכות באופן מכריע ברעיון שכל היצורים החיים חולקים אב קדמון משותף. אמנם יש ויכוחים לגיטימיים על דפוסי ותהליכי האבולוציה, אך אין ספק מדעי רציני כי האבולוציה התרחשה או כי הברירה הטבעית היא מנגנון מרכזי בהתרחשותה. אין זה ראוי מבחינה מדעית ובלתי אחראי מבחינה פדגוגית שפסבדו מדע הבריאתנות, כולל אך לא רק "התכנון התבוני", ייכנס לתכנית הלימודים של בתי הספר הציבוריים למדע של האומה שלנו. ויליאם דמבסקי ממכון דיסקברי, שעל העצומה שלו הנקראת "מחלוקת מדעית עם דרוויניזם" חתמו, נכון ל-2007, שמונה אנשים בשם "סטיב", אמר כי: אם פרויקט סטיב נועד להראות כי הרוב הניכר של הקהילה המדעית מקבלים את התפיסה הנטורליסטית של האבולוציה, אז המרכז הלאומי לחינוך מדעי (NCSE) יכל לחסוך את האנרגיות (שהשקיע בפרויקט), כי העובדה הזו מעולם לא הוטלה בספק. השאלה המעניינת יותר הייתה האם מדענים רציניים כלשהם דוחים את התפיסה הנטורליסטית של האבולוציה. פרויקט סטיב, באתר המרכז הלאומי לחינוך מדעי 17 בינואר 2014: פרויקט סטיב עבר את 1,300 החותמים, באתר המרכז הלאומי לחינוך מדעי NCSE Project Steve official webpage, National Center for Science Education, February 16, 2003 List of Steves, באתר הפרויקט. A Scientific Dissent from Darwinism, Discovery Institute website Project Steve - Establishing the Obvious: A Response to the NCSE, William Dembski, Center for Science and Culture, Discovery Institute, March 19, 2003.
אלוהים על דוכן הנאשמים

אלוהים על דוכן הנאשמים (באנגלית: God on Trial) הוא סרט של ה-BBC משנת 2008, שכתב פרנק קוטרל בויס (אנ'). הסרט מתרחש במחנה הריכוז אושוויץ במלחמת העולם השנייה. האסירים היהודים מעמידים את אלוהים לדין על נטישתו את העם היהודי, כאשר השאלה הנידונה במהלך המשפט היא האם אלוהים שבר את הברית עם העם היהודי, בכך שאפשר לנאצים לבצע רצח עם. הסרט מבוסס על חוויה שתוארה על ידי הסופר ניצול השואה אלי ויזל בספרו "המשפט של אלוהים". מפיק הסרט מארק רדהד ניסה לעבד את הספר לסרט במשך 20 שנה, לפני שבויס נענה בשנת 2005 לבקשתו לכתוב את התסריט. הסרט קיבל ביקורות חיוביות. סם וולאסטון מהגרדיאן מצא שהסרט מכיל "חומר עוצמתי ומעורר מחשבה, וכולל הופעות מרשימות של שחקנים טובים - אנטוני שר, רופרט גרייבס ודומיניק קופר". בויס כתב את היצירה מתוך עמדה של אמון אישי, וג'יימס וולטון מהטלגרף טען כי "בכל זאת, כמה מהדמויות הציגו השקפה שונה של השאלה של אלוהים וסבל, היה ברור שהם מוכנים לחקור את אמונותיהם בעוצמה אמיתית. זו הייתה חתיכת עבודה מורכבת". בסקירה ארוכה של הטיימס, טים טימן שיבח רבות את השחקנים ואמר כי "ההופעות היו חזקות, עד כדי כך שהרגשתי שזוהי זכות לראות את השחקנים, ביניהם אנטוני שר, רופרט גרייבס, סטיבן דילאן וג'ק שפרד". הוא גם שיבח את הבמאי אנדי דה אמוני "מבריק, הסצנה... שבה עורבו האסירים, לצד הסיור בן זמננו בתא הגזים... זו פשוט מלאכת מחשבת". ג'וזף אלאסי - הקאפו ג'וזף אלטין - יצחק אשלי ארתוס - ריכרד אלכסיי קיי קמפבל - דוקטור דומיניק קופר - משה לורצן קראניץ' - בוחן הבלוק סטיבן דילאן - שמידט רופרט גרייבס - מרדכי פרנסואה גרטארי - ז'אק דייוויד דה קייזר - הוגו אגנייז'קה ליגט - מדריכת התיירות לואיז מרדנבורו - אמילי אדי מארסן - לייבל אנדרה אומנסקי - יעקב בלייק ריטסון - אידק ג'ק שפרד - קוהן אנטוני שר - עקיבא סטלאן סקארסגארד - באומגרטן רנה זאגר - עזרא דיילי הילייר תביעות נגד אלוהים "אלוהים על דוכן הנאשמים", במסד הנתונים הקולנועיים IMDb (באנגלית) "אלוהים על דוכן הנאשמים", באתר AllMovie (באנגלית) "אלוהים על דוכן הנאשמים", במסד הנתונים הקולנועיים KinoPoisk (ברוסית) God On Trial באתר ה-BBC